മന്ത്രി ശിവന്കുട്ടിയുടെ ചിത്രം മോര്ഫ് ചെയ്ത് പ്രചരിപ്പിച്ച കേസ് ഒരാള് അറസ്റ്റില് തിരുവനന്തപുരം: ചലച്ചിത്ര നടനൊപ്പം മന്ത്രി വി.ശിവന്കുട്ടി നില്ക്കുന്ന ഫോട്ടോ മോര്ഫ് ചെയ്ത്, പുരാവസ്തു തട്ടിപ്പു കേസില് അറസ്റ്റിലായ മോന്സന്റെ ഒപ്പമുള്ളതാക്കി ചിത്രീകരിച്ചു പ്രചരിപ്പിച്ച കേസില് ഒരാള് അറസ്റ്റില്. പാലക്കാട് കണ്ണാടി കാഴ്ചപ്പറമ്ബ് ഉപാസനയില് പ്രതീഷ് കുമാറി49നെയാണു തിരുവനന്തപുരം സിറ്റി സൈബര് പൊലീസ് അറസ്റ്റ് ചെയ്തത്. മന്ത്രിയുടെ ഫെയ്സ്ബുക് പേജില് നിന്നെടുത്ത ഫോട്ടോയാണ് മോര്ഫ് ചെയ്ത് പ്രചരിപ്പിച്ചത്. കേസിലെ രണ്ടാം പ്രതി എറണാകുളം സ്വദേശി ഷീബ രാജേന്ദ്രനെയും പൊലീസ് തിരിച്ചറിഞ്ഞിട്ടുണ്ട്. താന് ഇതു സംബന്ധിച്ച് ഡിജിപിക്കു പരാതി നല്കിയെന്നും പിന്നില് ചില രാഷ്ട്രീയ താല്പര്യങ്ങള് ഉണ്ടെന്നും ശിവന്കുട്ടി പറഞ്ഞിരുന്നു.ക്രൈംബ്രാഞ്ച് അന്വേഷിക്കുന്ന കേസിലെ പ്രതി മോന്സന് മാവുങ്കലിനൊപ്പം എന്ന രീതിയില് എന്നെയും ചേര്ത്ത് ഒരു ഫോട്ടോ നിക്ഷിപ്ത താല്പര്യക്കാര് പ്രചരിപ്പിക്കുന്നുണ്ട്. തെരഞ്ഞെടുപ്പുകാലത്ത് നടന് ബൈജു വീട്ടില് എത്തിയപ്പോള് ഞങ്ങള് രണ്ടുപേരുമുള്ള ഫോട്ടോ എടുത്തിരുന്നു. ഈ ഫോട്ടോ മോര്ഫ് ചെയ്ത് മോന്സന് മാവുങ്കലിനൊപ്പം നില്ക്കുന്നു എന്ന തരത്തിലാണ് പ്രചരിപ്പിക്കുന്നത്. ഷീബ രാമചന്ദ്രന് എന്ന പേരിലുള്ള അക്കൗണ്ടില് നിന്നും കൊണ്ടോട്ടി പച്ചപ്പട എന്ന പേരിലും ചിത്രങ്ങള് പ്രചരിക്കുന്നുണ്ട്. ഇത് സംബന്ധിച്ച് അന്വേഷണം നടത്താന് ഞാന് ഡിജിപിക്ക് പരാതി നല്കിയിട്ടുണ്ട്.വെറുതെ ഒരു പോസ്റ്റ് ഉണ്ടായതല്ല എന്ന് ഉറപ്പാണ്. പോസ്റ്റിന് പിന്നില് ചില രാഷ്ട്രീയ താല്പര്യങ്ങള് ഉണ്ട് എന്ന് ഞാന് സംശയിക്കുന്നു. ശിവന്കുട്ടി പറഞ്ഞു.